 Hogaamiyuhu waa kan ka kasbada shacbigiisa inay taageeraan, waana inuu noqdaa mid geesi ah oo leh awooda rabitaan ee uu isbadel ku samayn karo waana inuu yahay mid haysta kolsoonida taageerayaashiisa, wuxuu curin karaa fikrado kicinaysa xamaasada dadkiisa wuuna la doodi karaa dadka isaga oo ku qancin kara fikradahaasi wuuna ku kasban karaa qalbigooda iyo caqligooda, wuxuu darsaa dabeecadaha dadka, wuxuu bartaa fanka iyo xirfadaha hogaaminta wuuna ku dhaqmaa, ma quusto, waa mid goaan leh, wuxuu ilaaliyaa mooralka dadkiisa, wuxuu ka adag yahay naftiisa, wuxuu yaqaanaa sida uu u doorto raga iyo haweenka ku haboon shaqoonyinka ay qaban karaan, wuxuu yaqaana waajibaadkiisa, wuxuu sugaa shaqadiisa, wuxuu daacad u yahay howshiisa, wuxuu soo saari karaa goaammo ceeb laaan ah, waa deggan yahay oo ma fududa, wuxuu diyaar u yahay inuu u bareero khatar walba, ugu dambeyna waa qof si adag u haysta kuna dhaqma diintiisa. 